PATVIRTINTA

VšĮ Radviliškio rajono pirminės sveikatos priežiūros centro direktoriaus

2019 m. gegužės 23 d.

įsakymu Nr. V-91

**DUOMENŲ SUBJEKTO TEISIŲ ĮGYVENDINIMO**

**VŠĮ RADVILIŠKIO RAJONO PIRMINĖS SVEIKATOS PRIEŽIŪROS CENTRE TVARKOS APRAŠAS**

**I SKYRIUS**

**BENDROSIOS NUOSTATOS**

1.Duomenų subjekto teisių įgyvendinimo VšĮ Radviliškio rajono pirminės sveikatos priežiūros centre tvarkos aprašas (toliau – Aprašas) nustato duomenų subjektų teisių įgyvendinimo VšĮ Radviliškio rajono pirminės sveikatos priežiūros centre (toliau – Radviliškio PSPC) tvarką, duomenų subjekto (ar jo atstovo) prašymo įgyvendinti Apraše nurodytas duomenų subjektų teises (toliau – prašymas, duomenų subjekto prašymas) pateikimo ir nagrinėjimo tvarką.

2. Aprašas taikomas Radviliškio PSPC, kaip duomenų valdytojui, įgyvendinant duomenų subjektų – darbuotojų, pacientų, kitų asmenų, kurių asmens duomenys tvarkomi Radviliškio PSPC automatiniu būdu ar neautomatiniu būdu susistemintose rinkmenose, teises.

3. Įgyvendinant duomenų subjekto teises, vadovaujamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymu, Europos duomenų apsaugos valdybos gairėmis, Valstybinės duomenų apsaugos inspekcijos rekomendacijomis.

4. Apraše vartojamos sąvokos apibrėžtos Reglamente (ES) 2016/679.

5. Aprašas parengtas vadovaujantis Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Duomenų subjekto teisių įgyvendinimo pavyzdinėmis taisyklėmis, patvirtintomis Valstybinės duomenų apsaugos inspekcijos direktoriaus 2018 m. liepos 9 d. įsakymu Nr. 1T-63(1.12.E.).

**II SKYRIUS**

**TEISĖ GAUTI INFORMACIJĄ APIE DUOMENŲ TVARKYMĄ**

6. Radviliškio PSPC informuoja duomenų subjektus apie asmens duomenų tvarkymą užtikrindamas sąžiningumo ir skaidrumo principų įgyvendinimą.

7. Radviliškio PSPC, rinkdamas asmens duomenis tiesiogiai iš duomenų subjektų, duomenų subjektams informaciją apie asmens duomenų tvarkymą, nurodytą Reglamento (ES) 2016/679 13 straipsnio 1 ir 2 dalyse, pateikia bendravimo su duomenų subjektu metu tokiu būdu, kokiu duomenų subjektas kreipiasi į Radviliškio PSPC, išskyrus atvejus, kai duomenų subjektas tokią informaciją jau turi ir tiek, kiek tos informacijos jis turi.

8. Kai duomenų subjekto asmens duomenys renkami ne tiesiogiai iš duomenų subjekto, apie šio duomenų subjekto asmens duomenų tvarkymą Radviliškio PSPC informuoja duomenų subjektą pateikdamas jam Reglamento (ES) 2016/679 14 straipsnio 1 ir 2 dalyse nurodytą informaciją:

8.1. per pagrįstą laikotarpį nuo asmens duomenų gavimo, bet ne vėliau kaip per vieną mėnesį, atsižvelgiant į konkrečias asmens duomenų tvarkymo aplinkybes;

8.2. jeigu asmens duomenys bus naudojami ryšiams su duomenų subjektu palaikyti – pirmą kartą susisiekiant su tuo duomenų subjektu; arba

8.3. jeigu numatoma asmens duomenis atskleisti kitam duomenų gavėjui – atskleidžiant duomenis pirmą kartą.

9. Radviliškio PSPC, gaudamas asmens duomenis ne tiesiogiai iš duomenų subjektų, duomenų subjektų apie jų asmens duomenų tvarkymą neinformuoja, kai:

9.1. duomenų subjektas tokią informaciją jau turi ir tiek, kiek tos informacijos jis turi;

9.2. tokios informacijos pateikimas yra neįmanomas arba tam reikėtų neproporcingų pastangų;

9.3. duomenų gavimas ar atskleidimas aiškiai nustatytas įstatymuose ir kituose teisės aktuose;

9.4. kai vadovaujantis įstatymais ir kitais teisės aktais asmens duomenys privalo išlikti konfidencialūs.

**III SKYRIUS**

**TEISĖ SUSIPAŽINTI SU DUOMENIMIS**

10. Radviliškio PSPC įgyvendina duomenų subjektų teisę susipažinti su savo asmens duomenimis.

11. Radviliškio PSPC įgyvendindamas teisę susipažinti su duomenimis, duomenų subjektui pateikia:

11.1. informaciją, ar duomenų subjekto asmens duomenys tvarkomi, ar ne;

11.2. su asmens duomenų tvarkymu susijusią informaciją, numatytą Reglamento (ES) 2016/679 15 straipsnio 1 ir 2 dalyse, jeigu duomenų subjekto asmens duomenys tvarkomi;

11.3. asmens duomenų kopija.

12. Teikiant asmens duomenų kopiją, Radviliškio PSPC pateikia duomenų subjektui su juo susijusius tvarkomus asmens duomenis. Teikiant duomenų subjektui duomenų kopiją, užtikrinama, kad nebūtų daromas neigiamas poveikis kitų asmenų teisėms ir laisvėms. Jeigu teikiant duomenų kopijas galėtų kilti neigiamas poveikis tretiesiems asmenims, Radviliškio PSPC turi pritaikyti duomenų saugumo priemones, panaikindamas galimybę šiuos trečiuosius asmenis identifikuoti arba teikti duomenų išrašą ar pan.

**IV SKYRIUS**

**TEISĖ REIKALAUTI IŠTAISYTI DUOMENIS**

13. Radviliškio PSPC įgyvendina duomenų subjektų teisę reikalauti ištaisyti netikslius ar papildyti neišsamius asmens duomenis.

14. Radviliškio PSPC, gavęs duomenų subjekto prašymą ištaisyti ar papildyti jo asmens duomenis, nedelsdamas, ne vėliau kaip per 5 darbo dienas, patikrina tvarkomų asmens duomenų tikslumą ir išsamumą. Asmens duomenys ištaisomi ar papildomi pagal duomenų subjekto pateiktus asmens duomenis ir juos patvirtinančius dokumentus.

15. Radviliškio PSPC, duomenų subjekto prašymu ištaisęs jo asmens duomenis, apie tokį asmens duomenų ištaisymą praneša kiekvienam duomenų gavėjui, kuriam buvo atskleisti asmens duomenys, nebent tai būtų neįmanoma ar pareikalautų neproporcingų pastangų. Duomenų subjekto prašymu Radviliškio PSPC informuoja duomenų subjektą apie tuos duomenų gavėjus.

**V SKYRIUS**

**TEISĖ REIKALAUTI IŠTRINTI DUOMENIS („TEISĖ BŪTI PAMIRŠTAM“)**

16. Duomenų subjektas turi teisę reikalauti Radviliškio PSPC ištrinti jo asmens duomenis, jeigu toks prašymas gali būti pagrįstas bent viena iš Reglamento (ES) 2016/679 17 straipsnio 1 dalyje nurodytų sąlygų.

17. Radviliškio PSPC neįgyvendina duomenų subjekto teisės reikalauti ištrinti asmens duomenis, kai asmens duomenų tvarkymas yra būtinas:

17.1. siekiant laikytis įstatymuose ar kituose teisės aktuose įtvirtintos teisinės prievolės, kuria reikalaujama tvarkyti asmens duomenis;

17.2. siekiant atlikti užduotį, vykdomą viešojo intereso labui;

17.3. siekiant pareikšti, vykdyti arba apginti teisinius reikalavimus.

18. Jeigu duomenų subjekto asmens duomenys buvo perduoti duomenų gavėjams, Radviliškio PSPC šiuos duomenų gavėjus informuoja apie duomenų subjekto prašymu ištrintus asmens duomenis, nebent tai būtų neįmanoma ar pareikalautų neproporcingų pastangų. Duomenų subjektas turi teisę prašyti, kad jam būtų pateikta informacija apie tokius duomenų gavėjus.

19. Jeigu Radviliškio PSPC buvo viešai paskelbęs asmens duomenis, kuriuos pagal duomenų subjekto prašymą privalo ištrinti, Radviliškio PSPC, atsižvelgdamas į turimas technologijas ir įgyvendinimo sąnaudas, imasi pagrįstų veiksmų, įskaitant technines priemones, kad informuotų duomenis tvarkančius duomenų valdytojus, jog duomenų subjektas paprašė, kad tokie duomenų valdytojai ištrintų visas nuorodas į tuos asmens duomenis arba jų kopijas ar dublikatus.

**VI SKYRIUS**

**TEISĖ APRIBOTI DUOMENŲ TVARKYMĄ**

20. Radviliškio PSPC įgyvendina duomenų subjektų teisę reikalauti apriboti asmens duomenų tvarkymą.

21. Duomenų subjektų teisė reikalauti apriboti asmens duomenų tvarkymą įgyvendinama esant Reglamento (ES) 2016/679 18 straipsnio 1 dalyje nurodytoms sąlygoms.

22. Asmens duomenys, kurių tvarkymas apribotas, yra saugomi Radviliškio PSPC. Prieš tokio apribojimo panaikinimą Radviliškio PSPC informuoja duomenų subjektą tokiu būdu, kokiu jis ir kreipėsi į Radviliškio PSPC.

23. Radviliškio PSPC gali atlikti asmens duomenų, kurių tvarkymas yra apribotas, tvarkymo veiksmus, išskyrus saugojimą, tik tada, kai:

23.1. tokiems veiksmams atlikti gauna duomenų subjekto sutikimą;

23.2. siekiama pareikšti, vykdyti ar apginti teisinius reikalavimus;

23.3. reikia apsaugoti kito fizinio ar juridinio asmens teises;

23.4. to reikia dėl svarbių viešojo intereso priežasčių.

24. Jeigu duomenų subjekto asmens duomenys (kurių tvarkymas apribotas pagal duomenų subjekto prašymą) buvo perduoti duomenų gavėjams, Radviliškio PSPC šiuos duomenų gavėjus apie tai informuoja, nebent tai būtų neįmanoma ar pareikalautų neproporcingų pastangų. Duomenų subjektas turi teisę prašyti, kad jam būtų pateikta informacija apie tokius duomenų gavėjus.

**VII SKYRIUS**

**TEISĖ Į DUOMENŲ PERKELIAMUMĄ**

25. Radviliškio PSPC įgyvendina duomenų subjekto teisę į duomenų perkeliamumą tik tuo atveju, jeigu asmens duomenų tvarkymas grindžiamas duomenų subjekto sutikimu arba sutarties su duomenų subjektu sudarymu bei vykdymu ir jeigu asmens duomenys yra tvarkomi automatiniu būdu.

26. Duomenų subjektas neturi teisės į duomenų perkeliamumą tų asmens duomenų atžvilgiu, kurie tvarkomi neautomatiniu būdu susistemintose rinkmenose, ir jų tvarkymas grindžiamas kitomis nei Aprašo 25 punkte nurodytomis teisėtumo sąlygomis.

27. Duomenų subjektas, kreipdamasis dėl teisės į duomenų perkeliamumą, turi nurodyti, ar pageidauja, kad jo asmens duomenys būtų persiųsti jam, ar kitam duomenų valdytojui. Asmens duomenys persiunčiami kitam duomenų valdytojui, kai tai techniškai įmanoma, ir kai duomenų valdytojas, kuriam persiunčiami asmens duomenys, turi teisę juos gauti ir tvarkyti.

28. Pagal duomenų subjekto prašymą perkelti jo asmens duomenys nėra automatiškai ištrinami. Jeigu duomenų subjektas pageidauja, kad jo asmens duomenys būtų ištrinti, jis turi kreiptis į Radviliškio PSPC dėl teisės reikalauti ištrinti duomenis („teisės būti pamirštam“) įgyvendinimo.

**VIII SKYRIUS**

**TEISĖ NESUTIKTI SU DUOMENŲ TVARKYMU**

29. Radviliškio PSPC įgyvendina duomenų subjekto teisę nesutikti su asmens duomenų tvarkymu, tuo atveju, kai asmens duomenų tvarkymas grindžiamas užduočių viešojo intereso labui vykdymu bei Radviliškio PSPC ar trečiosios šalies teisėtais interesais.

30. Duomenų subjektui išreiškus nesutikimą su asmens duomenų tvarkymu, toks tvarkymas Radviliškio PSPC toliau atliekamas tik tuo atveju, jeigu nusprendžiama, kad priežastys, dėl kurių atliekamas asmens duomenų tvarkymas, yra viršesnės už duomenų subjekto interesus, teises ir laisves, arba jeigu asmens duomenys yra reikalingi teisiniams reikalavimams pareikšti, vykdyti ar apginti.

31. Radviliškio PSPC duomenų subjektą apie teisę nesutikti aiškiai informuoja ne vėliau kaip pirmą kartą susisiekdamas su duomenų subjektu, šią informaciją pateikdamas aiškiai ir atskirai nuo visos kitos informacijos.

**IX SKYRIUS**

**TEISĖ REIKALAUTI, KAD NEBŪTŲ TAIKOMAS TIK AUTOMATIZUOTU DUOMENŲ TVARKYMU, ĮSKAITANT PROFILIAVIMĄ, GRINDŽIAMAS SPRENDIMAS**

32. Radviliškio PSPC duomenų subjekto teisės reikalauti, kad nebūtų taikomas tik automatizuotu duomenų tvarkymu, įskaitant profiliavimą, grindžiamas sprendimas neįgyvendina, nes Radviliškio PSPC dėl duomenų subjektų nėra priimami sprendimai, grindžiami automatizuotu duomenų tvarkymu ir nėra vykdomas profiliavimas.

**X SKYRIUS**

**DUOMENŲ SUBJEKTŲ PRAŠYMŲ PATEIKIMAS**

33. Duomenų subjektai, siekdami įgyvendinti savo teises, Radviliškio PSPC turi pateikti rašytinį prašymą asmeniškai, paštu ar elektroniniu būdu.

34. Prašymas turi būti įskaitomas, asmens pasirašytas, jame turi būti nurodytas duomenų subjekto vardas, pavardė, kontaktiniai duomenys ryšiui palaikyti ar kuriais pageidaujama gauti atsakymą dėl duomenų subjekto teisių įgyvendinimo (adresas, telefono numeris ar el. pašto adresas), kiti asmens duomenys, būtini duomenų subjekto tapatybei nustatyti (gimimo data arba asmens kodas, arba kita informacija), ir informacija, kokią iš Apraše nurodytų teisių ir kokia apimtimi duomenų subjektas pageidauja įgyvendinti.

35. Duomenų subjektas, pateikdamas prašymą, privalo patvirtinti savo tapatybę šiais būdais:

35.1. pateikdamas prašymą asmeniškai, turi pateikti asmens tapatybę patvirtinantį dokumentą;

35.2. pateikdamas prašymą paštu, kartu turi pateikti asmens tapatybę patvirtinančio dokumento kopiją, patvirtintą notaro, ar šio dokumento kopiją, patvirtintą kita teisės aktų nustatyta tvarka;

35.3. pateikdamas prašymą elektroniniu būdu, turi pasirašyti jį kvalifikuotu elektroniniu parašu arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą.

36. Reikalavimas duomenų subjektui patvirtinti savo asmens tapatybę netaikomas, jeigu duomenų subjektas kreipiasi į Radviliškio PSPC dėl informavimo apie asmens duomenų tvarkymą pagal Reglamento (ES) 2016/679 13 ir 14 straipsnius.

37. Savo teises duomenų subjektas gali įgyvendinti pats arba per atstovą.

38. Duomenų subjekto atstovas prašyme turi nurodyti savo vardą, pavardę, kontaktinius duomenis ryšiui palaikyti ar kuriais asmens atstovas pageidauja gauti atsakymą (adresą, telefono numerį ar el. pašto adresą), taip pat atstovaujamo duomenų subjekto vardą, pavardę, kitus asmens duomenis, būtinus atstovaujamo asmens tapatybei nustatyti (gimimo data arba asmens kodas, arba kita informacija), ir pateikti atstovavimą patvirtinantį dokumentą.

39. Jeigu Radviliškio PSPC kyla abejonių dėl duomenų subjekto tapatybės arba jeigu duomenų subjekto tapatybės pagal prašyme pateiktą informaciją neįmanoma nustatyti, Radviliškio PSPC gali paprašyti papildomosinformacijos, reikalingos duomenų subjekto tapatybei vienareikšmiškai patvirtinti.

40. Duomenų subjektui nepateikus prašomos papildomos informacijos per Radviliškio PSPC nurodytą terminą, jo prašymas yra netenkinamas.

41. Kreipdamasis dėl duomenų subjekto teisių įgyvendinimo, duomenų subjektas gali pateikti laisvos formos prašymą arba Aprašo priedenurodytos formos prašymą*.* Aprašo priedenurodytos formos nesilaikymas, duomenų subjektui neužkerta kelio įgyvendinti duomenų subjekto teises.

42. Visais klausimais, susijusiais su duomenų subjekto asmens duomenų tvarkymu ir teisių įgyvendinimu, duomenų subjektas turi teisę kreiptis į Radviliškio PSPC direktorių adresu Gedimino g. 9B, LT-82174 Radviliškis, el. paštu [radviliskiopspc@ismail.lt](mailto:radviliskiopspc@ismail.lt) arba į Radviliškio PSPC duomenų apsaugos pareigūną interneto svetainėje paskelbtais kontaktais.

**XI SKYRIUS**

**DUOMENŲ SUBJEKTŲ PRAŠYMŲ NAGRINĖJIMAS**

43. Radviliškio PSPC gautas duomenų subjekto ar jo atstovo prašymas nagrinėjamas nedelsiant.

44. Prašymas nagrinėjamas vadovaujantis Aprašo nustatyta tvarka.

45. Prašymas, pateiktas nesilaikant Aprašo 33–35, 38 ir 40 punktuose nustatytų reikalavimų, nenagrinėjamas ir apie tai nedelsiant, bet ne vėliau kaip per vieną mėnesį nuo prašymo gavimo dienos, pranešama raštu duomenų subjektui ir nurodomos priežastys.

46. Prašymas, atitinkantis Aprašo 35, 38 ir 40 punktuose nustatytus reikalavimus, nagrinėjamas ir duomenų subjekto teisės įgyvendinamos esant Reglamento (ES) 2016/679 sąlygoms, išskyrus Reglamento (ES) 2016/679 23 straipsnio 1 dalyje nustatytus atvejus.

47. Duomenų subjektui ne vėliau kaip per vieną mėnesį nuo prašymo gavimo dienos, pateikiama informacija apie veiksmus, kurių imtasi gavus jo prašymą. Šis terminas prireikus gali būti pratęstas dar dviem mėnesiams, atsižvelgiant į prašymų sudėtingumą ir skaičių. Per vieną mėnesį nuo prašymo gavimo dienos duomenų subjektas informuojamas apie tokį pratęsimą nurodant termino pratęsimo priežastis.

48. Jeigu Radviliškio PSPC nesiima veiksmų pagal prašymą, nedelsiant, bet ne vėliau kaip per vieną mėnesį nuo prašymo gavimo dienos, apie tai informuojamas duomenų subjektas nurodant jam neveikimo priežastis ir galimybę pateikti skundą priežiūros institucijai bei pasinaudoti kitomis teisių gynimo priemonėmis pagal Reglamento (ES) 2016/679 79 straipsnį.

49. Atsakymas duomenų subjektui pateikiamas valstybine kalba jo pasirinktu būdu: registruota pašto siunta, įteikiant asmeniškai arba elektroninėmis ryšio perdavimo priemonėmis, užtikrinant perduodamų asmens duomenų konfidencialumą ir vientisumą. Jeigu dėl objektyvių priežasčių neįmanoma pateikti atsakymo duomenų subjektui jo pasirinktu būdu, atsakymas pateikiamas registruotu paštu.

50. Visi veiksmai pagal duomenų subjekto prašymus atliekami ir informacija teikiama nemokamai.

51. Kai prašymai yra akivaizdžiai nepagrįsti arba neproporcingi, visų pirma dėl jų pasikartojančio turinio, Radviliškio PSPC gali imti atlyginimą, atsižvelgdamas į informacijos teikimo arba pranešimų ar veiksmų, kurių prašoma, administracines išlaidas, arba atsisakyti imtis veiksmų pagal prašymą.

52. Jeigu nagrinėjant prašymą nustatoma, kad duomenų subjekto teisės apribotos Reglamento (ES) 2016/679 23 23 straipsnio 1 dalyje nustatytais pagrindais, apie tai pranešama duomenų subjektui.

**XII SKYRIUS**

**BAIGIAMOSIOS NUOSTATOS**

53. Už duomenų subjektų teisių įgyvendinimą Radviliškio PSPC yra atsakingas Radviliškio PSPC direktoriaus tam įgaliotas asmuo.

54. Radviliškio PSPC darbuotojai, tvarkantys asmens duomenis, privalo padėti įgyvendinant duomenų subjektų teises.

55. Su Aprašu pasirašytinai supažindinami Radviliškio PSPC darbuotojai, tvarkantys asmens duomenis.

56. Aprašas laikomas Radviliškio PSPC registratūroje, lengvai duomenų subjektams prieinamoje vietoje.

57. Radviliškio PSPCveiksmus ar neveikimą įgyvendinant duomenų subjekto teises duomenų subjektas, taip pat jo įgaliota ne pelno įstaiga, organizacija ar asociacija, atitinkanti Reglamento (ES) 2016/679 80 straipsnio reikalavimus, turi teisę skųsti Valstybinei duomenų apsaugos inspekcijai (el. paštas ada@ada.lt, [www.ada.lt](http://www.ada.lt)) arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

58. Dėl duomenų subjekto teisių pažeidimo patyręs materialinę ar nematerialinę žalą, duomenų subjektas turi teisę į kompensaciją. Dėl kompensacijos priteisimo jis turi teisę kreiptis į teismą Lietuvos Respublikos civilinio proceso kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

Duomenų subjekto teisių įgyvendinimo

VšĮ Radviliškio rajono pirminės sveikatos priežiūros centre tvarkos aprašo priedas

**Prašymo įgyvendinti duomenų subjekto teisę (-es) forma**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(duomenų subjekto vardas, pavardė, gimimo data ar asmens kodas, kiti duomenys duomenų subjekto tapatybei nustatyti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(duomenų subjekto kontaktiniai duomenys ryšiui palaikyti (adresas, telefono numeris ar el. pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo vardas, pavardė, jeigu prašymą pateikia duomenų subjekto atstovas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo kontaktiniai duomenys ryšiui palaikyti (adresas, telefono numeris ar el. pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovavimo pagrindas (įgaliojimus patvirtinančio dokumento data ir numeris)[[1]](#footnote-2)

VšĮ Radviliškio rajono pirminės sveikatos priežiūros centrui

Gedimino g. 9B, LT-82174 Radviliškis

**PRAŠYMAS**

**DĖL DUOMENŲ SUBJEKTO TEISĖS (-IŲ) ĮGYVENDINIMO**

\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_

(vieta)

1. Prašau įgyvendinti šią (šias) mano, kaip duomenų subjekto, teisę (-es)

(**tinkamą langelį pažymėkite x**):

 Teisę gauti informaciją apie duomenų tvarkymą

 Teisę susipažinti su duomenimis

 Teisę reikalauti ištaisyti duomenis

 Teisę reikalauti ištrinti duomenis („teisę būti pamirštam“)

 Teisę apriboti duomenų tvarkymą

 Teisę į duomenų perkeliamumą

 Teisę nesutikti su duomenų tvarkymu

 Teisę reikalauti, kad nebūtų taikomas tik automatizuotu duomenų tvarkymu, įskaitant profiliavimą, grindžiamas sprendimas

2. **Nurodykite, ko konkrečiai prašote, ir pateikite kuo daugiau informacijos, kuri leistų tinkamai įgyvendinti Jūsų teisę** **(-es)** *(pavyzdžiui, jeigu norite gauti asmens duomenų kopiją, nurodykite, kokių konkrečiai duomenų kopiją (pavyzdžiui, 2018 m. x mėn. x d. elektroninio pašto laiško kopiją, 2018 m. x mėn. x d. vaizdo įrašą (x val. x min. – x val. x min.) pageidaujate gauti; jeigu norite ištaisyti duomenis, nurodykite, kokie konkrečiai Jūsų asmens duomenys yra netikslūs; jeigu nesutinkate, kad būtų tvarkomi Jūsų asmens duomenys, pateikite argumentus, kuriais grindžiate savo nesutikimą, ir nurodykite, dėl kurio konkretaus duomenų tvarkymo nesutinkate; jeigu kreipiatės dėl teisės į duomenų perkeliamumą įgyvendinimo, nurodykite, kokius duomenis norite perkelti, taip pat ar pageidaujate juos perkelti į savo įrenginį, ar kitam duomenų valdytojui (nurodykite kokiam):*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PRIDEDAMA[[2]](#footnote-3):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

1. Jeigu prašymą pateikia duomenų subjekto atstovas, kartu turi būti pridedamas atstovo įgaliojimus patvirtinantis dokumentas. [↑](#footnote-ref-2)
2. Jeigu prašymas siunčiamas paštu, prie prašymo pridedama asmens tapatybę patvirtinančio dokumento kopija, patvirtinta notaro ar kita teisės aktų nustatyta tvarka.

   Jeigu kreipiamasi dėl netikslių duomenų ištaisymo, kai įmanoma, pateikiamos tikslius duomenis patvirtinančių dokumentų kopijos; siunčiamos paštu kopijos turi būti patvirtintos notaro ar kita teisės aktų nustatyta tvarka.

   Jeigu duomenų subjekto asmens duomenys (vardas, pavardė) yra pasikeitę, kartu pateikiamos dokumentų, patvirtinančių šių duomenų pasikeitimą, kopijos; siunčiamos paštu kopijos turi būti patvirtintos notaro ar kita teisės aktų nustatyta tvarka. [↑](#footnote-ref-3)